ananddey/assamese-wiki-corpus huggingface dataset:
জয়ভদ্ৰ হাগ্‌জেৰ

জয়ভদ্ৰ হাগজেৰ (; 1914–1973) এজন ভাৰতীয় ৰাজনৈতিক নেতা আছিল। হাফলঙৰ ওচৰৰ নানাদিছা নামৰ সৰু গাঁও এখনত তেওঁৰ জন্ম হৈছিল। তেওঁ অসম বিধান সভাৰ বিভিন্ন পদবীত কাৰ্যনিৰ্বাহ কৰি গৈছে। ১৮ জুলাই ১৯৭৩-ত তেওঁৰ ৫৯ বছৰত তেওঁৰ মৃত্যু হয়। মৃত্যুৰ সময়ত তেওঁ অসম চৰকাৰৰ পশুপালন, কাৰাগাৰ আৰু সংখ্যালঘু দপ্তৰৰ মন্ত্ৰী হিচাপে কাৰ্যনিৰ্বাহ কৰি আছিল। তেওঁক বড়ো সাহিত্য সভাৰ প্ৰতিষ্ঠাপক সভাপতি হিচাপে সন্মানিত কৰা হৈছিল।

বৃটিছ ভাৰতৰ চিলেটৰ (বৰ্তমান বাংলাদেশত) মুৰাৰী চান্দ কলেজৰ তেওঁ এজন প্ৰাক্তন ছাত্ৰ। এই কলেজখনৰ পৰা তেওঁ কলা শাখাত স্নাতক ডিগ্ৰী লৈছিল।

তথ্য উৎস

শ্ৰেণী:সংক্ষিপ্ত জীৱনী
শ্ৰেণী:ৰাজনীতিবিদ
শ্ৰেণী:সাহিত্যিক
শ্ৰেণী:ডিমাছা জনগোষ্ঠীৰ ব্যক্তি
শ্ৰেণী:ভাৰতৰ সংবিধান সভাৰ সদস্য
কমলাবাঈ হস্পেট

কমলাবাঈ হস্পেট (; ১৮৯৬–১৯৮১) (কমলাটাই হস্পেট নামেৰেও পৰিচিত) ভাৰতৰ মহাৰাষ্ট্ৰৰ নাগপুৰত অৱস্থিত অলাভজনক সামাজিক সংস্থা মাত্ৰু সেৱা সংঘৰ সহ-প্ৰতিষ্ঠাপক আছিল।

ভেনুটাই নেনে (১৮৯৬–১৯৭৩)ৰ সৈতে মিলি ১৯২১ চনত মাত্ৰু সেৱা সংঘ প্ৰতিষ্ঠা কৰে। ১৯৭১ চনত তেওঁ বিদ্যা শিক্ষা প্ৰসাৰক মণ্ডলৰ সহ-প্ৰতিষ্ঠাও কৰে, য’ত বৰ্তমান পঞ্চাশখনতকৈও অধিক শিক্ষানুষ্ঠান আছে।

প্ৰাৰম্ভিক জীৱন

১৮৯৬ চনৰ ২৩ মে’ত ভাৰতৰ মহাৰাষ্ট্ৰ ৰাজ্যৰ ধূলেৰ শিৰপুৰ গাঁৱত কমলাবাঈ হস্পেটৰ জন্ম হৈছিল। কুমাৰীকালত তেওঁৰ নাম আছিল যমুনা ক্ৰুষ্ণ মহোনী। তেওঁ কৃষ্ণজী তাত্য মহনী আৰু ৰাধাবাই মহনীৰ সপ্তম সন্তান। সেইদিনাৰ প্ৰথা অনুসৰি ১২ বছৰ বয়সতে গুৰুৰাও হস্পেটৰ সৈতে তেওঁ বিবাহপাশত আৱদ্ধ হয়। কমলাবাঈৰ মাত্ৰ ১৫ বছৰ বয়স হওেঁতই গুৰুৰাওৰ মৃত্যু হৈছিল। হস্পেটৰ পৰিয়ালটো অতি সংৰক্ষণশীল আছিল আৰু সেই দিনৰ প্ৰথা অনুসৰি কমলাবাঈয়ে‍ মুণ্ডন কৰিবলগীয়া আছিল। কমলাবাঈৰ ভাতৃ মিষ্টাৰ ডি. কে. মোহনীয়ে এই কথা উপলব্ধি কৰি স্থানীয় আৰক্ষীৰ সহযোগত তেওঁক নাগপুৰত থকা মাতৃগৃহলৈ ঘূৰাই পঠিয়াইছিল।

পৰৱৰ্তী জীৱন

পৰৱৰ্তী শিক্ষাৰ বাবে তেওঁক মহৰ্ষি ধণ্ডো কেশৱ কাৰ্বেৰ দ্বাৰা প্ৰতিষ্ঠিত পুনেৰ হিঙ্গানালৈ প্ৰেৰণ কৰা হৈছিল। ভায়েকহঁতৰ পৰিয়ালৰ ওপৰত শিক্ষাৰ আৰ্থিক বোজা এৰাই চলিবলৈ তেওঁ ইয়াত অৱশ্যে শিক্ষা সম্পূৰ্ণ কৰা নাছিল। আৰ্থিকভাৱে স্বাধীন হোৱাৰ চিন্তাত তেওঁ নাগপুৰৰ ডাফেৰিন চিকিৎসালয়ৰ এক নাৰ্ছিং পাঠ্যক্ৰমত যোগদান কৰিছিল। ১৯১৮ চনৰ পৰা ১৯২০ চনলৈকে তেওঁ ইয়াত ছাত্ৰী আছিল।

ডাফেৰিন চিকিৎসালয়ত প্ৰশিক্ষণ গ্ৰহণ কৰি থকাৰ সময়ত এগৰাকী ব্ৰিটিছ চিকিৎসকে এগৰাকী দৰিদ্ৰ ভাৰতীয় ৰোগীক বিচনাৰ পাত্ৰ এটা আগবঢ়োৱাৰ বাবে তেওঁক তিৰস্কাৰ কৰিছিল। এই ঘটনাই তাইৰ ওপৰত গভীৰ প্ৰভাৱ পেলাইছিল আৰু তেওঁ এটা প্ৰসূতি গৃহ আৰম্ভ কৰাৰ সিদ্ধান্ত লৈছিল যিয়ে সকলো ভাৰতীয় মহিলাক বৈষম্যহীনভাৱে সেৱা আগবঢ়াব। ফলত প্ৰশিক্ষণ সমাপ্ত কৰাৰ লগে লগে নাগপুৰৰ সীতাবুলডীত মাত্ৰু সেৱা সংঘ নামৰ এনে এটা প্ৰসূতি গৃহ প্ৰতিষ্ঠা কৰে। এই প্ৰসূতিগৃহটো এটা স্থানত চাৰিখন বিচনাৰে আৰম্ভ হৈছিল আৰু তেওঁৰ জীৱনকালত মহাৰাষ্ট্ৰ, মধ্যপ্ৰদেশ আৰু ৰাজস্থানৰ দৰে একাধিক ৰাজ্যত ২১টা শাখাৰে ই সম্প্ৰসাৰিত হৈছিল। তেওঁ ৰোগীসকলৰ লগতে তেওঁলোকৰ পৰিয়ালৰ প্ৰতিও ব্যক্তিগত যত্ন আৰু মনোযোগ দিছিল। প্ৰসূতি গৃহ চলোৱাৰ উপৰিও নাৰ্ছ প্ৰশিক্ষণ বিদ্যালয়, আৰু মানসিকভাৱে অক্ষম ছাত্ৰ-ছাত্ৰীৰ বাবে ইনষ্টিটিউট অৱ ছ’চিয়েল ৱৰ্ক আৰম্ভ কৰিছিল: নন্দনৱান, জ্যেষ্ঠ নাগৰিকৰ ঘৰ: পঞ্চৱতী, ফাউণ্ডলিং হোম আৰু অনাথ আশ্ৰম এই সকলোবোৰ মাত্ৰু সেৱা সংঘৰ তত্বাৱধানত চলে‍।

ভাৰত স্বাধীনতা সংগ্ৰামতো কমলাবাঈয়ে বৃহৎ সেৱা আগবঢ়াইছিল। ১৯২০ চনত নাগপুৰত অনুষ্ঠিত নিখিল ভাৰত কংগ্ৰেছ অধিবেশনত স্বেচ্ছাসেৱী হিচাপে কাম কৰিছিল।

মৃত্যু

১৯৮১ চনৰ ১৫ নৱেম্বৰত কমলবাঈ হস্পট‍ে তেওঁৰ পৰিয়ালৰ সদস্যসকলকে ধৰি সমৰ্পিত কৰ্মীৰ এক পৰিয়াল এৰি মৃত্যুবৰণ কৰে।

স্বীকৃতি

১৯৫৯ চনত ইণ্ডিয়ান ৰেড ক্ৰছ ছ'চাইটিৰ তৰফৰ পৰা কমলাবাঈক নালৱা মেডেল প্ৰদান কৰা হৈছিল, এই মেডেল হৈছে ভাৰতত নাৰ্চিংৰ উৎকৃষ্টতাৰ বাবে এক বঁটা। ১৯৬১ চনত ভাৰত চৰকাৰে তেওঁৰ সামাজিক কৰ্মক পদ্মশ্ৰী আৰু পিছত ১৯৮০ চনত জামনালাল বাজাজ বঁটা সন্মানিত কৰে।

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ৰবাৰ্ট ফ্ৰ'ষ্ট

ৰবাৰ্ট ফ্ৰ'ষ্ট (; সম্পূৰ্ণ নাম: ৰবাৰ্ট লী ফ্ৰ'ষ্ট; ; জন্ম: ২৬ মাৰ্চ ১৮৭৪ – মৃত্যু: ২৯ জানুৱাৰী ১৯৬৩) এজন আমেৰিকাৰ কবি আছিল। ৰবাৰ্ট ফ্ৰ'ষ্টে বাস্তৱিক গ্ৰাম্য জীৱন সমূহ তেওঁৰ ৰচনাৱলী সমূহত অংকন কৰিছিল আৰু তেওঁ আমেৰিকান কথিত ভাষা (American colloquial speech)-ত নৈপুণ আছিল। এইবোৰ কাৰণতেই তেওঁক উচ্চ শাৰীৰ ব্যক্তি সকলৰ মাজত এজন বুলি গণ্য কৰা হয়। তেওঁৰ কৰ্মৰাজিৰ মূল বিষয়বস্তু বিংশ শতিকাৰ প্ৰথম ভাগৰ ইংলেণ্ডৰ গ্ৰাম্য অঞ্চল সমূহ আছিল। ইয়াৰ দ্বাৰাই তেওঁ জটিল সামাজিক দাৰ্শনিক আৰু বিষয়বস্তু সমূহ পৰীক্ষা কৰিছিল। সেই সময়ৰ এজন জনপ্ৰিয় আমেৰিকাৰ কবি হিচাপে পৰিচিত, ৰবাৰ্ট ফ্ৰ'ষ্টে কাব্য-চৰ্চাৰ বাবে তেওঁৰ জীৱনকালত চাৰিবাৰকৈ পুলিৎজাৰ বঁটাৰে সন্মানিত হৈছিল।

উদ্ধৃতিসমূহ

আমি ভালপোৱা বস্তুবোৰ পছন্দ কৰো।
জীৱনৰ বিষয়ে শিকি অহা সকলোবোৰ কথা তিনিটা শব্দত সামৰি ল’ব পাৰো — ই চলি থাকে।
ৰবাৰ্ট আই ফিটজেৰীৰ সম্পাদিত দ্য হাৰ্পাৰ বুক অৱ কোটেচনছ (১৯৯৩), পৃ. ৪১৯

উত্‍স

বাহ্যিক সংযোগ

Category:আমেৰিকা যুক্তৰাষ্ট্ৰৰ ব্যক্তি
Category:পুলিৎজাৰ বঁটা বিজয়ী
Category:আমেৰিকান কবি
Category:মৃত ব্যক্তি
লেঙেৰা চাপৰি

উজনি অসমৰ গোলাঘাট জিলাৰ দেৰগাঁও ৰাজহ চক্ৰৰ অন্তৰ্গত এখন ৰাজহ গাঁও লেঙেৰা চাপৰি। ই এখন মজলীয়া আকৃতিৰ গাঁও। গাঁওখনৰ দক্ষিণে দিচৈ আৰু উত্তৰে ব্ৰহ্মপুত্ৰ নদী বৈ গৈছে। গাঁওখনৰ পূবা-পশ্চিমাকৈ নেঘেৰিটিং-বংকুৱাল মথাউৰি পাৰ হৈ গৈছে। ই এটা বান পীড়িত এলেকাত অৱস্থিত এখন গাঁও।

গাঁওখনৰ নামৰ উৎপত্তিৰ ইতিহাস সম্পৰ্কে প্ৰচলিত প্ৰবাদ অনুসৰি কছাৰীৰ ডেকা ৰজা ডেডচা বা খোৰাই এই অঞ্চল চোৱা-চিতা কৰিছিল। খোৰা শব্দৰ অৰ্থ লেঙেৰা। এই খোৰা ৰজাৰ পৰাই অঞ্চলটো খোৰা চাপৰি বা পাছলৈ লেঙেৰা চাপৰি নামে পৰিচিত হৈছিল।

বৰ্তমান গাঁওখনত প্ৰায় ১০০০ ৰ ওপৰত জনসংখ্যা আছে। ইয়াৰে অধিকাংশই অনুসূচিত জনজাতি আৰু অন্যান্য পিছপৰা শ্ৰেণীৰ বাসিন্দা। অনুসূচিত জনজাতিৰ ভিতৰত মিচিং আৰু অন্যান্য পিছপৰা শ্ৰেণীৰ ভিতৰত বিশেষকৈ সূত সম্প্ৰদায়ৰ লোকেই গাঁওখনত সৰ্বাধিক। ইয়াৰোপৰি গাঁওখনত চুতীয়া, কোচ, কলিতা সম্প্ৰদায়ৰ লোকে বাস কৰে। গাঁওখনৰ এলেকাৰ ভিতৰত থকা ৰাজহুৱা অনুষ্ঠান যেনে এটি পুৰণি বৰ নামঘৰ, দুখন প্ৰাথমিক বিদ্যালয়, এখন মধ্য ইংৰাজী বিদ্যালয়, এটি অংগনবাড়ি কেন্দ্ৰ, এটা নাট্য মঞ্চ, এটা পুথিভঁৰাল,এটা যুৱ সংঘ, গাঁও উন্নয়ন সমিতি, মহিলা সংগঠন, এটা চৰকাৰী পানী যোগান আঁচনি আদি। গাঁওখনৰ বিশেষকৈ কৃষি অৰ্থনীতি আৰু কলা-সংস্কৃতিৰ চৰ্চাত বিশেষ গুৰুত্ব আছে।

তথ্যসূত্ৰ

শ্ৰেণী:অসমৰ গাঁও
তেহৰাণ টাইমছ

তেহৰাণ টাইমছ (ইংৰাজী: Tehran Times) হৈছে ইৰানৰপৰা প্ৰকাশিত এখন ইংৰাজী ভাষাৰ দৈনিক বাতৰি কাকত। ১৯৭৯ চনত ইৰানৰ ইছলামিক বিপ্লৱৰ এক স্বঘোষিত কণ্ঠস্বৰ হিচাপে এই কাকতখন প্ৰতিষ্ঠা কৰা হৈছিল। যদিও ই সম্পূৰ্ণ চৰকাৰী মালিকানাধীন নহয়, তথাপি ইয়াক চৰকাৰী নিয়ন্ত্ৰিত আৰু ইৰান চৰকাৰৰ কঠোৰপন্থী গোটসমূহৰ সৈতে ওচৰ সম্পৰ্ক থকা বুলি গণ্য কৰা হয়।

ইতিহাস

১৯৭৯ চনত ইৰান বিপ্লৱৰ পাছত মহম্মদ বেহেস্তীয়ে এই বাতৰি কাকতখন প্ৰতিষ্ঠা কৰিছিল।

২০১৯ চনৰ ছেপ্টেম্বৰ মাহত মহম্মদ শুজাইয়ানে ‘তেহৰাণ টাইমছ’ আৰু মেহৰ নিউজ এজেন্সী (MNA)-ৰ নতুন পৰিচালন সঞ্চালক হিচাপে কাৰ্যভাৰ গ্ৰহণ কৰে। ২০২০ চনৰ ১২ এপ্ৰিলত শুজাইয়ানে আলী আকবৰ জেনাবজাদেহক এই দৈনিক বাতৰি কাকতখনৰ মুখ্য সম্পাদক হিচাপে নিযুক্তি দিয়ে।

২০২৩ চনৰ আগষ্ট মাহত তেহৰাণ টাইমছে আমেৰিকা যুক্তৰাষ্ট্ৰৰ বৈদেশিক পৰিক্ৰমা দপ্তৰৰ এটা গোপন স্মাৰকপত্ৰ প্ৰকাশ কৰে। য’ত ইৰানৰ বাবে আমেৰিকাৰ বিশেষ প্ৰতিনিধি ৰব মেলিৰ নিৰাপত্তা অনুমতি পত্ৰ বাতিল কৰাৰ কথা উল্লেখ আছিল। এই সংবেদনশীল তথ্য কাকতখনে কেনেকৈ লাভ কৰিলে, তাক লৈ আমেৰিকাৰ হাউছ অব ৰিপ্ৰেজেণ্টেটিভছ আৰু চিনেটৰ ৰিপাব্লিকান দলৰ সদস্যসকলৰ মাজত তীব্ৰ প্ৰতিক্ৰিয়াৰ সৃষ্টি হয় আৰু তেওঁলোকে ইয়াৰ তদন্তৰ দাবী জনায়।

সম্পাদকীয় স্থিতি

১৯৭৯ চনৰ ইছলামিক বিপ্লৱৰ পাছত ৰাজনৈতিক সোণালী শৃংখলৰ দ্বিতীয় স্থানত থকা আয়াতুল্লাহ মহম্মদ হোছেইন বেহেস্তীয়ে উল্লেখ কৰিছিল: "তেহৰাণ টাইমছ চৰকাৰী মালিকানাধীন কাকত নহয়, বৰঞ্চ ই সমগ্ৰ বিশ্বৰ নিৰ্যাতিত জনসাধাৰণৰ কণ্ঠস্বৰ হ’ব লাগে।" যদিও কাকতখন চৰকাৰী সম্পত্তি নহয়, তথাপি ই ইছলামিক বিপ্লৱৰ মূল নীতিসমূহ প্ৰচাৰ কৰাৰ লক্ষ্য ৰাখে আৰু সাধাৰণতে ইৰানৰ ইছলামিক প্ৰজাতন্ত্ৰৰ মতাদৰ্শক সমৰ্থন কৰে।

তথ্যসূত্ৰ

শ্ৰেণী:ইৰান
শ্ৰেণী:বাতৰি কাকত
অৰবিন্দ কেজৰিৱাল

অৰবিন্দ কেজৰিৱাল(হিন্দী:अरविंद केजरीवाल) এগৰাকী ভাৰতীয় ৰাজনীতিবিদ, সমাজ সংস্কাৰক তথা দিল্লীৰ সপ্তমগৰাকী মুখ্যমন্ত্ৰী। তেওঁ মুখ্যমন্ত্ৰী হিচাপে ২০১৩-২০১৪ আৰু ২০১৫-২০২৪ চন পৰ্য্যন্ত কাৰ্যনিৰ্বাহ কৰে।

প্ৰাৰম্ভিক জীৱন

১৯৬৮ চনৰ ১৬ জুনত ভাৰতবৰ্ষৰ হাৰিয়ানাৰ হিচাৰত অৰবিন্দ কেজৰিৱালৰ জন্ম হয়। তেখেতৰ পিতৃ এজন অভিযন্তা আছিল। গোটেই শৈশৱকালটো তখেতে উত্তৰ ভাৰতৰ সৰু নগৰ যেনে সোনেপত, মথুৰা, হিচাৰ আদিতেই অতিবাহিত কৰে।

১৯৮৯ চনত কেজৰিৱালে ইন্ডিয়ান ইনষ্টিটিউট অফ টেকনল'জি, খড়গপুৰ (IIT Kharagpur)ৰ পৰা মেকানিকেল ইঞ্জিনিয়াৰিং বিভাগত বি.টেক ডিগ্ৰী লাভ কৰে।

জীৱিকা

টাটা ষ্টীল(TATA Steel)ৰ এগৰাকী কৰ্মচাৰী হিচাপে কেজৰিৱালে তেখেতৰ চাকৰি জীৱন আৰম্ভ কৰে। ১৯৯২ চনত কেজৰিৱালে চাকৰীত ইস্তফা দি, কলিকতাত থকা মাদাৰ টেৰেছাৰ মিশ্যনেৰীজ অফ চ্যাৰিটি, উত্তৰ-পূৱ ভাৰতৰ ৰামকৃষ্ণ মিচন, নেহৰু যোগ কেন্দ্ৰ আদিৰ সৈতে ভালেখিনি সময় জড়িত থাকে।

১৯৯৫ চনত এখেতে ভাৰতৰ ৰাজহ সেৱা (Indian Revenue Service (IRS)) বিভাগত আয়কৰ শাখাৰ অতিৰিক্ত আয়ুক্ত হিচাপে কাৰ্য্যভাৰ গ্ৰহন কৰে।

২০০০চনত এখেতে চাকৰীৰ পৰা সাময়িক বিৰতি লৈ দিল্লীত পৰিৱৰ্তন নামেৰে এটা সংস্থাৰ জন্ম দিয়ে। ২০০৬ চনৰ ফেব্ৰুৱাৰী মাহত কেজৰিৱালে চাকৰীৰ পৰা অব্যাহতি গ্ৰহন কৰে।

২০০৬ চনৰ ডিচেম্বৰত কেজৰিৱালে মনিষ শিষোদিয়া আৰু অভিনন্দন শেখ্ৰীৰ সৈতে লগ হৈ পাব্লিক ক'জ ৰিচাৰ্ছ ফান্ডেচন নামেৰে আন এটি সংস্থা প্ৰতিস্থা কৰে।

তথ্যৰ অধিকাৰ

জন লোকপাল বিল

ৰাজনৈতিক নিৰ্বাচন

+নিৰ্বাচনৰ খতিয়ান
নিৰ্বাচন
বৰ্ষ
দল
সমষ্টি
বিৰোধী প্ৰাৰ্থী
ফলাফল
ব্যৱধান
লোকসভা
২০১৪

বাৰাণসী

নৰেন্দ্ৰ মোদী

বিধানসভা
২০১৩

নতুন দিল্লী

শীলা দিক্ষিত

২০১৫

নুপুৰ শৰ্মা

২০২০

সুনীল কুমাৰ যাদৱ

২০২৫

প্ৰৱেশ শৰ্মা

সন্মান আৰু পুৰষ্কাৰ

২০০৪ চন - অশোক ফেল', অশোক ইনোভেটৰচ ফৰ পাব্লিক
২০০৫ চন - সত্যেন্দ্ৰ দুবে স্মাৰক বটাঁ (Satyendra Dubey Memorial Award, IIT Kanpur)
২০০৬ চন - ৰামন মেগচেচে পুৰস্কাৰ
২০০৬ চন - চি এন এন-আই বি এন, ইন্ডিয়ান অফ দা ইয়েৰ
২০০৯ চন - বিশিষ্ট প্ৰাক্তন ছাত্ৰ বটাঁ, ইন্ডিয়ান ইনষ্টিটিউট অফ টেকনল'জি, খড়গপুৰ
২০১০ চন - দা ইক'ন'মিক টাইমচ এৱাৰ্ড

সমালোচনাত কেজৰিৱাল

জন লোকপাল বিল সম্বন্ধে চৰকাৰৰ সৈতে হোৱা আলোচনাত নমনীয় নহোৱা বুলি কোনো কোনোৱে সমালোচনা কৰে।

তথ্যসূত্ৰ

বহিঃ সংযোগ

পৰিৱৰ্তন
অৰবিন্দ কেজৰিৱাল
পাব্লিক ক'জ ৰিচাৰ্ছ ফান্ডেচন
Arvind Kejriwal Interview BBC Hindi
দুৰ্নীতিৰ বিৰুদ্ধে ভাৰত

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী
শ্ৰেণী:ৰমন মেগছেছে বঁটা বিজয়ী
ৰামৰায়

ৰামৰায় আছিল দামোদৰদেৱৰ অন্যতম প্ৰধান শিষ্য লোচ সত্ৰৰ প্ৰতিষ্ঠাপক অৰ্জুনদেৱৰ শিষ্য। ৰামৰায়ৰ প্ৰকৃত নাম হৈছে জগতানন্দ। তেওঁ শংকৰদেৱৰ জ্ঞাতিভাই আছিল। ৰামৰায়ৰ কন্যা ভূৱনেশ্বৰী আই বা কমলপ্ৰিয়াক কোঁচ সেনাপতি চিলাৰায় বা শুক্লধ্বজলৈ বিয়া দিয়া হৈছিল। ৰামৰায়ে কোঁচৰজা চন্দ্ৰনাৰায়ণৰ ৰাজত্ব কালত (১৬৪০-৬০ খ্ৰী.) গুৰুলীলা বা সন্ত-যশামৃত' পুথি ৰচনা কৰে। গুৰুলীলাত দামোদৰদেৱৰ জন্মৰপৰা ভট্টদেৱৰ মৃত্যুলৈকে সকলো বিৱৰণ পোৱা যায়। দামোদৰদেৱৰ চৰিতকেইখনৰ ভিতৰত এইখনেই প্ৰাচীনতম বুলি ক'ব পাৰি আৰু বিশেষভাৱে দামোদৰদেৱৰ জীৱনৰ ঘটনাৱলী বৰ্ণনা কৰিছে। ৰামৰায় আৰু নীলকণ্ঠ দামোদৰ চৰিতৰপৰা শঙ্কৰদেৱৰ লগত দামোদৰৰ ঘনিষ্ঠ সৌহাৰ্দ্যপূৰ্ণ সম্বন্ধ আছিল সেই কথা বুজিব পাৰি আৰু মহাপুৰুষীয়া পন্থৰ লগত দামোদৰী পন্থৰ কি কি বিষয়ত প্ৰভেদ সেই কথাও এই চৰিতৰপৰা বুজিব পাৰি।‌

তথ্যসূত্ৰ

শ্ৰেণী:মহাপুৰুষীয়া ধৰ্মৰ অনুগামী
বদন বৰফুকনৰ গীত

বদন বৰফুকনৰ গীত এটা অসমীয়া কাহিনীগীত বা মালিতা। গীতটিৰ কাহিনীটো ঐতিহাসিক। এই গীতটি আহোম ৰাজত্বকালৰ ঘটনাক কেন্দ্ৰ কৰি ৰচনা কৰা। বৰফুকনৰ গীতটি সম্পূৰ্ণৰূপত উদ্ধাৰ কৰা হৈছে।

সময়

বদন বৰফুকনৰ গীতটো ১৮১৫ চনৰ পৰা ১৮২৪ চনৰ ভিতৰত অসম বুৰঞ্জীত সংঘটিত হোৱা ঘটনাৱলীক লৈ ৰচিত হৈছে। অসম বুৰঞ্জীৰ প্ৰায় দহ বছৰ কালৰ ঘটনা মালিতাটিত সোমাই আছে।

ৰূপান্তৰ

বদন বৰফুকনৰ গীতৰ ঘটনা একে হ'লেও ইয়াৰ দুটি ৰূপান্তৰ পোৱা গৈছে। ড॰ সূৰ্যকুমাৰ ভূঞাৰ সংগ্ৰহত একো একোটি জোৰণি বাক্যৰ পিছে পিছে আচল কাহিনীটো আগবাঢ়ি গৈছে। অনেক ঠাইত এনে বাক্যৰ নিৰৰ্থক বা মূল বাক্যৰ লগত সংগতি নাই। লীলা গগৈৰ সংগ্ৰহতো একেদৰেই কাহিনী আগবাঢ়িছে, কিন্তু পংক্তিবোৰ একে নহয়।

প্ৰকাশ

বদন বৰফুকনৰ গীতটি প্ৰথমে বেণুধৰ শৰ্মাই একাদশ বছৰৰ 'বাঁহী'ৰ সপ্তম সংখ্যাত প্ৰকাশ কৰিছিল। তুলসী নাৰায়ণ শৰ্মায়ো চতুৰ্থ বছৰৰ ' চেতনা'ৰ প্ৰথম সংখ্যাত গীতটোৰ কেইছোৱামান প্ৰকাশ কৰে। সূৰ্যকুমাৰ ভূঞাই এই গীতটি লখিমপুৰৰ দুলীয়া গাঁৱৰ ভকতৰাম মিস্ত্ৰীৰ পৰা শুনি ১৯২৪ চনত গ্ৰন্থকাৰে প্ৰকাশ কৰে।

কাহিনী

বৰফুকনৰ গীতৰ কাহিনীটো বদন বৰফুকন আৰু পূৰ্ণানন্দ বুঢ়াগোহাঁইৰ সংঘাতৰ কথাৰে আৰম্ভ হৈছে। আহোম ৰজা চন্দ্ৰকান্ত সিংহৰ দিনত গুৱাহাটীৰ শাসনকৰ্তা বদন বৰফুকনে প্ৰজাক নানা অত্যাচাৰ কৰিছিল। সেইকথা জানিব পাৰি পূৰ্ণানন্দ বুঢ়াগোহাঁইয়ে তেওঁক ধৰি আনিবলৈ পৰ্বতীয়া ফুকনক পঠালে। সেই কথা বদন বৰফুকনৰ জীয়েক আৰু পূৰ্ণানন্দ বুঢ়াগোহাঁইৰ বোৱাৰীয়েক পিজৌ গাভৰুৰ জৰিয়তে বদন বৰফুকনৰ কাণত পৰিলগৈ। পৰ্বতীয়া ফুকনৰ গুৱাহাটীলৈ অহাৰ আচল উদ্দেশ্য গম পাই তেওঁ ৰাতিয়েই লুইতেদি গোপনে ভটিয়াই গ'ল। বৰফুকন চিধাই গৈ কলিকতাত ব্ৰিটিছ চৰকাৰৰ কাষ চাপিল আৰু চন্দ্ৰকান্ত সিংহৰ হৈ সৈন্য বিচাৰিলে। কিন্তু ইংৰাজে মিত্ৰ অসমৰ বিৰুদ্ধে সৈন্য দিব নোৱাৰে বুলি স্পষ্ট কৰি দিলে। বৰফুকনে তেতিয়া বংগোপসাগৰেৰে গৈ ব্ৰহ্মদেশ পালেগৈ। মানৰজাই তেওঁক সহায় কৰে আৰু সৈন্য দি পঠায়। ফুলপানীছিগাত অসম আৰু মান সৈন্যৰ মাজত যুদ্ধ হ'ল। যুদ্ধত আহোম সৈন্য পৰাজিত হ'ল। মানৰ প্ৰথম আক্ৰমণৰ পাছত ৰাজমাৱে বদন বৰফুকনক ৰূপসিংৰ হতুৱাই দাৰে ঘপিয়াই বধ কৰোৱালে। পুনৰ মান ৰজাই অসম আক্ৰমণ কৰিবলৈ মন সৈন্য পঠায় আৰু সেইবেলি প্ৰায় ছবছৰ মানে অসমত ভোগ কৰিলে। মানক দমন কৰিবলৈ অৱশেষত ইংৰাজৰ আগমন ঘটিল। কলিয়াবৰৰ ওচৰত হোৱা মান আৰু ইংৰাজৰ যুদ্ধত মান সৈন্যৰ পৰাজয় ঘটিল আৰু ইংৰাজে মানক খেদি অসমৰ শাসনভাৰ গ্ৰহণ কৰে। বদন বৰফুকনে আত্মীয় পূৰ্ণানন্দ বুঢ়াগোহাঁইৰ ওপৰত পোতক তুলিবলৈ মানসেনাক লৈ অসমলৈ অহা আৰু তাৰে পৰিণতিত অসম ইংৰাজৰ হাতলৈ যোৱাৰ সমগ্ৰ কাহিনীটো গীতটোত বৰ্ণিত হৈছে।

চৰিত্ৰ

গীতটোৰ অধিকাংশ চৰিত্ৰই ঐতিহাসিক। এই চৰিত্ৰবোৰৰ ভিতৰত পুৰুষ চৰিত্ৰ হ'ল - বদন বৰফুকন, পূৰ্ণানন্দ বুঢ়াগোহাঁই, চন্দ্ৰকান্ত সিংহ, পৰ্বতীয়া ফুকন, মানৰজা, ৰূপসিং ইত্যাদি। নাৰী চৰিত্ৰ - ৰাজমাও, পিজৌ গাভৰু, মান ৰজাৰ কুঁৱৰী আদি।

গুৰুত্ব

বৰফুকনৰ গীতত অসম বুৰঞ্জীৰ আহোমৰ ৰাজত্বকালৰ শেষ কালছোৱাৰ ঘটনাৰ আভাস আছে। সেই সময়ৰ সামাজিক-সাংস্কৃতিক দিশৰ প্ৰতিফলন দেখা পোৱা গৈছে।

তথ্য সূত্ৰ

শ্ৰেণী:অসমৰ সংগীত
উৰ্মিলা পাৱাৰ

উৰ্মিলা পাৱাৰ (; জন্ম: ১৯৪৫ চন) হ'ল এগৰাকী ভাৰতীয় লেখক আৰু সমাজকৰ্মী। তেওঁ ভাৰতৰ দলিত আৰু নাৰীবাদী আন্দোলনৰ এগৰাকী মুখ্য ব্যক্তি। তেওঁৰ সমূহ ৰচনা, যিবোৰ মাৰাঠী ভাষাত ৰচিত, সামাজিক ভেদভাৱ আৰু ধৰ্মীয় শোষণৰ সমালোচনা ৰূপে সমালোচক আৰু সংবাদ মাধ্যমৰ দ্বাৰা উচ্চ প্ৰশংসিত হৈছে।

পাৱাৰৰ চুটি-গল্প 'কৱচ' আৰু 'আ চাইল্ডহুড টেল' বহুপঠিত আৰু কেইবাখনো ভাৰতীয় বিশ্ববিদ্যালয়ৰ শৈক্ষিক পাঠ্যক্ৰমৰ অন্তৰ্গত। দলিত মহিলাৰ অংশগ্ৰহণৰ ওপৰত মীনাক্ষী মুনৰ সৈতে তেওঁ কৰা ডকুমেণ্টেচন নাৰীবাদী দৃষ্টিকোণৰ পৰা ভাৰতত দলিত ইতিহাস নিৰ্মাণৰ ক্ষেত্ৰত এক গুৰুত্বপূৰ্ণ অৱদান।

পাৱাৰৰ আত্মজীৱনী 'আইডন' (ৱিভ) দলিত মহিলাৰ দ্বাৰা লিখিত প্ৰথমখন কিতাপ, যি আলোচক আৰু পঢ়ুৱৈৰ ভূয়সী প্ৰশংসা লাভ কৰিছে। কিতাপখন পিছত 'দ্য ৱিভ অৱ মাই লাইফ: আ দলিত ৱমেনচ্‌ মেম'ৰচ্‌' নাম দি মায়া পণ্ডিতে ইংৰাজীলৈ অনুবাদ কৰিছে। ৱন্দনা চোনালকাৰে কিতাপখনৰ আগকথা লিখিছে।

প্ৰাৰম্ভিক জীৱন আৰু শিক্ষা

বম্বে প্ৰেচিডেন্সী (বৰ্তমানৰ মহাৰাষ্ট্ৰ)ৰ কংকন জিলাত অৱস্থিত, ৰত্নগিৰি জিলাৰ আদগাঁৱত, ১৯৪৫ চনত পাৱাৰৰ জন্ম হয়। বি আৰ আম্বেদকাৰে দলিত সম্প্ৰদায়ক হিন্দু ধৰ্ম ত্যাগ কৰিবলৈ আহ্বান জনোৱাৰ পিছত, পাৱাৰৰ বাৰ বছৰ বয়সত তেওঁ আৰু তেওঁৰ পৰিয়ালে তেওঁলোকৰ সম্প্ৰদায়ৰ আন সদস্যসকলৰ সৈতে বৌদ্ধ ধৰ্ম গ্ৰহণ কৰে।

বিদ্যালয় আৰু অন্যান্য স্থানত বাৰে বাৰে সম্মুখীন হোৱা বৈষম্যমূলক আৰু অপমানজনক ঘটনাৰ বাবে পাৱাৰ শিশু হিচাপেও তেওঁৰ জাতিগত পৰিচয়ৰ বিষয়ে তীব্ৰভাৱে সজাগ আছিল। তেওঁ বিদ্যালয়ত পঢ়ি থাকোঁতে তেওঁৰ সৈতে সংঘটিত হোৱা বৈষম্যমূলক ঘটনা এটি সুঁৱৰি কৈছে যে, 'পটলাক লাঞ্চ' (সকলোৰে ঘৰৰপৰা অহা খোৱা বস্তু মিলাই দুপৰীয়া খোৱা আহাৰ) কৰিবলৈ সহপাঠীয়ে পাৱাৰক আমন্ত্ৰণ কৰোঁতে তেওঁৰ ঘৰৰপৰা খোৱা-বস্তু নানিবলৈ কৈছিল। আহাৰ কৰা শেষ হোৱাৰ পাছতো বেছি আহাৰ গ্ৰহণ কৰিছে বুলি সহপাঠীসকলে তেওঁক লৈ বু বু বা বা কৰিছিল। অন্য এটা ঘটনাৰ কথা কৈ তেওঁ কৈছিল যে তেওঁৰ ইংৰাজী ভাষা জ্ঞানক কটাক্ষ কৰি তেওঁৰ ইংৰাজীৰ শিক্ষকে তেওঁক ইতিকিং কৰিছিল। তেওঁ বৰ্ণনা কৰিছে যে তেওঁৰ সম্প্ৰদায়ে কেনেকৈ গাওঁখনৰ কেন্দ্ৰত বাস কৰিছিল, প্ৰেচিডেন্সিৰ আন ঠাইত দলিত সম্প্ৰদায়ৰ বিপৰীতে যিবোৰ সাধাৰণতে পৰিধিত বাস কৰিব বুলি আশা কৰা হৈছিল। কিন্তু পাৱাৰে এই বঁটা গ্ৰহণ কৰিবলৈ অস্বীকাৰ কৰে কাৰণ বঁটা প্ৰদানৰ অনুষ্ঠানটো আৰম্ভ হয় সৰস্বতী দেৱী বন্দনাৰে, যি এগৰাকী হিন্দু দেৱী।

সাহিত্য আৰু সামাজিক ক্ষেত্ৰত আগবঢ়োৱা তেওঁৰ অৱদানৰ বাবে পাৱাৰক ২০০৪ চনত সম্বোধি প্ৰতিষ্ঠানৰ দ্বাৰা 'মাতোশ্ৰী ভীমাবাই আম্বেদকাৰ বঁটা' প্ৰদান কৰা হৈছিল।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাহিত্যিক
শ্ৰেণী:সমাজকৰ্মী
আখৰ

আখৰ হ'ল অৰ্থ বুজাবৰ বাবে ব্যৱহাৰ কৰা চিহ্ন। কোনো ভাষাক লিখিত ৰূপ দিবলৈ যিবোৰ চিহ্ন ব্যৱহাৰ কৰা হয় সেইবোৰেই আখৰ৷ উদাহৰণ হিচাপে অসমীয়া ভাষা লিখিবলৈ ব্যৱহাৰ কৰা — অ, আ, ই, ক, খ, গ আদি চিহ্ন৷ অসমীয়া ব্যঞ্জনবৰ্ণমালাত ৪১ টা আখৰ পোৱা যায় যদিও ইয়াৰে ‘ক্ষ’ আখৰটো ‘ক’ আৰু ‘ষ’ৰ যুগ্ম ৰূপহে (ক+ষ=ক্ষ)৷ আখৰৰ সমাৰ্থক শব্দ হ'ল: অক্ষৰ, আক্ষৰ, বৰ্ণ, লিপি, হৰফ।

আৰু চাওক

অসমীয়া বৰ্ণমালা
অসমীয়া–বঙালী লিপি

তথ্যসূত্ৰ

শ্ৰেণী:লিপি
শ্ৰেণী:ব্যাকৰণ
শ্ৰেণী:অসমীয়া ব্যাকৰণ
সপ্তাহ

সপ্তাহ হৈছে সময়ৰ এটা একক। সাত দিনে এক সপ্তাহ হয়।

উক্ত সাতদিন হ'ল:
দেওবাৰ বা ৰবিবাৰ
সোমবাৰ
মঙ্গলবাৰ বা মঙলবাৰ
বুধবাৰ
বৃহস্পতিবাৰ
শুক্ৰবাৰ বা শুকুৰবাৰ
শনিবাৰ

অন্যান্য সময় এককৰ সৈতে সম্পৰ্ক

১৬৮ ঘন্টাত আৰু (১০,০৮০ ছেকেণ্ডত) এটা সপ্তাহ হিচাপে ধৰা হয়।
২ সপ্তাহত এক পক্ষ বা এক পষেক হয়।
৪ সপ্তাহত এক মাহ হয়।
৫২ সপ্তাহত এক বছৰ হয়।

শ্ৰেণী:সময়
শ্ৰেণী:সময়ৰ একক
শ্ৰেণী:সপ্তাহ
প্ৰণৱ চুৰমা

প্ৰণৱ চুৰমা (; জন্ম: ৪ অক্টোবৰ, ১৯৯৪) এগৰাকী ভাৰতীয় পেৰা এথলীট। তেওঁ গদা দলিওৱা বা ক্লাৱ থ্ৰো খেলৰ এফ৫১ শাখাত ভাৰতক প্ৰতিনিধিত্ব কৰে। ২০২৪ চনত ফ্ৰান্সৰ পেৰিছত অনুষ্ঠিত গ্ৰীষ্মকালীন পেৰালিম্পিকত পুৰুষৰ ক্লাৱ থ্ৰো প্ৰতিযোগিতাৰ এফ৫১ শাখাত ৰূপৰ পদক লাভ কৰে। ২০২২ চনত চীনৰ হাংঝৌত অনুষ্ঠিত এছিয়ান পেৰা গেমছতো তেওঁ স্বৰ্ণ পদক লাভ কৰিছিল। এই ইভেণ্টত তেওঁ ৩০.০১ মিটাৰ নিক্ষেপ কৰি এছিয়ান গেমছৰ অভিলেখ গঢ়িছিল।

প্ৰাৰম্ভিক জীৱন

১৯৯৪ চনৰ ৪ অক্টোবৰ তাৰিখে হাৰিয়ানাৰ ফৰিদাবাদত প্ৰণৱ চুৰমাৰ জন্ম হৈছিল। তেওঁ স্কুলীয়া শিক্ষা দিল্লীৰ ছেইণ্ট পল স্কুলত গ্ৰহণ কৰিছিল। পিছলৈ তেওঁ দিল্লী স্কুল অৱ ইকনমিক্সৰ পৰা স্নাতকোত্তৰ ডিগ্ৰী সম্পূৰ্ণ কৰে। বৰ্তমান তেওঁ বেংক অৱ বৰোদাত সহকাৰী ব্যৱস্থাপক হিচাপে কৰ্মৰত।

২০১১ চনত ১৬ বছৰ বয়সত প্ৰণৱে এক ভয়ংকৰ দুৰ্ঘটনাৰ সন্মুখীন হয় আৰু তেওঁৰ স্নায়ুৰজ্জুত আঘাত পায়। তেওঁৰ পিতৃ সঞ্জীৱে দিবলৈ চাকৰি এৰি পুত্ৰৰ ক্ৰীড়া প্ৰতিভা বিকাশত সহায় কৰিছিল। প্ৰণৱে এফ ৫১ ক্লাৱ থ্ৰো ইভেণ্টৰ বাবে যোগ্যতা অৰ্জন কৰে। এই শাখাৰ খেলুৱৈ সকলে কান্ধ আৰু বাহুৰ ওপৰত নিৰ্ভৰ কৰি শক্তি উৎপাদন কৰে আৰু বহি থকাৰ সময়ত গদা দলিয়াই খেলত প্ৰদৰ্শন কৰে। তেওঁক ক্ৰীড়া বেচৰকাৰী সংস্থা অলিম্পিক গোল্ড কুৱেষ্টে সমৰ্থন কৰে।

খেলুৱৈ জীৱন

২০২৩ চনৰ ২৩ অক্টোবৰত প্ৰণৱ চুৰমায়ে চীনৰ হাংঝৌত অনুষ্ঠিত এছিয়ান পেৰা গেমছৰ স্বৰ্ণ পদক লাভ কৰে। ২০২৪ চনত ফ্ৰান্সৰ পেৰিছত অনুষ্ঠিত গ্ৰীষ্মকালীন পেৰালিম্পিকত পুৰুষৰ ক্লাৱ থ্ৰো প্ৰতিযোগিতাৰ এফ৫১ শাখাত ৰূপৰ পদক লাভ কৰে।

তথ্য উৎস

শ্ৰেণী:জীৱিত ব্যক্তি
শ্ৰেণী:হাৰিয়ানাৰ ব্যক্তি
শ্ৰেণী:ভাৰতীয় পেৰা-এথলীট
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:ভাৰতীয় পেৰালিম্পিক প্ৰতিযোগী
শ্ৰেণী:অৰ্জুন বঁটা বিজয়ী
গড়ভঙা সংৰক্ষিত বনাঞ্চল

গড়ভঙা সংৰক্ষিত বনাঞ্চল (; পূৰ্বতে গড়ভঙা আৰু ৰাণী সংৰক্ষিত বনাঞ্চল) গুৱাহাটী চহৰৰ দক্ষিণ-পশ্চিম দিশৰ এখন সংৰক্ষিত বনাঞ্চল, ভাৰতৰ অসম-মেঘালয় সীমান্তত অৱস্থিত। এই বনাঞ্চলখনেই হৈছে গুৱাহাটী চহৰৰ সমীপৱৰ্তী নগৰীয়া বন্যপ্ৰাণীৰ মূল স্থান আৰু জলাশয় এলেকা।

গুৱাহাটীৰ পৰা প্ৰায় ১৫ কিলোমিটাৰ (১০ মাইল) দূৰত্বত অৱস্থিত গড়ভঙা সংৰক্ষিত বনাঞ্চল অসমৰ দক্ষিণ অংশত মেঘালয়ৰ সীমাৰেখাত অৱস্থিত। গড়ভঙা সংৰক্ষিত বনাঞ্চল দীপৰ বিলৰ অতি ওচৰত অৱস্থিত, আৰু চহৰ অঞ্চলত অৱস্থিত হোৱাৰ বাবে ইয়াক গুৱাহাটী চহৰৰ এক প্ৰধান সংৰক্ষিত বনাঞ্চল অঞ্চল হিচাপে গণ্য কৰা হয়।

গড়ভঙা সংৰক্ষিত বনাঞ্চলৰ মুঠ মাটিকালি ১৮,৮৬০.৫৮ হেক্টৰ আৰু ই গড়ভঙা আৰু ৰাণী ৰেঞ্জৰ মাজত অৱস্থিত। ইয়াত প্ৰায় ১৪খন গাওঁ আছে, ইয়াৰ বেছি সংখ্যক কাৰ্বি জনগোষ্ঠীৰ লোক বাস কৰে। এই সংৰক্ষিত বনাঞ্চলখনত বাঁহ, চেগুন, শালকে ধৰি বিভিন্ন প্ৰজাতিৰ গছ-গছনি আছে। হাতী, বাঘ, নাহৰফুটুকী, হৰিণ, বনৰীয়া গাহৰি, কেইবাবিধো চৰাইকে ধৰি বিভিন্ন ধৰণৰ জীৱ-জন্তুও এই সংৰক্ষিত বনাঞ্চলখনত বাস কৰে।

সীমাৰ চমু বিৱৰণ

গড়ভঙা সংৰক্ষিত বনাঞ্চলৰ দক্ষিণে গুৱাহাটী চহৰ আৰু দীপৰ বিল, পূব আৰু উত্তৰে মেঘালয়, আৰু পশ্চিমে ৰাণী ৰেঞ্জেৰে আগুৰি আছে।

উত্তৰ

ভিআইপি ৰোডৰ সমীপৰ বিএছএফৰ মুখ্য কাৰ্যালয়ৰ পৰা আৰম্ভ কৰি উত্তৰ সীমাৰেখাই মাটিয়া, চক্ৰদেও, দীপৰ বিল, মহুৱা পাৰা, পামহী, আৰু মাইনাখুৰুঙৰ মাজেৰে পাৰ হৈ পাছধোৰা নদীলৈকে গৈছে, যিটো গড়ভঙা সংৰক্ষিত বনাঞ্চল আৰু ৰাণী সংৰক্ষিত বনাঞ্চলৰ মাজত উমৈহতীয়া সীমা। তাৰপৰা ফালবামা, নৱাগাওঁ, নলাপাৰাৰ কাষেৰে লখৰা গাঁৱলৈকে আৰু উত্তৰ-পূৱ কোণত অৱস্থিত শিৱ মন্দিৰলৈকে সীমাৰেখা পাৰ হৈ যায়।

পূব

পূব দিশে সীমাৰেখা বশিষ্ঠ নদীৰ কাষেৰে গৈ চৰকাৰী কলা বিদ্যালয়ৰ সন্মুখলৈকে আৰু তাৰ পিছত ধাৰাটোৰ পিছে পিছে গৈ আছে। স্থায়ী সীমান্ত চকীবোৰ বশিষ্ঠ নদীৰ ওচৰত, তাৰ পিছত পূব সীমাৰেখা উমথানা বন শিবিৰলৈকে গৈছে। বিভিন্ন স্থানত নদীখনৰ নাম সলনি হয়, যেনে উমছিং, উম্পানী, উমৃত আদি। এই সমগ্ৰ অংশটো মেঘালয়ৰ সৈতে আন্তঃৰাজ্যিক সীমা।

দক্ষিণ

উমৃত আৰু উমসোপাৰী নদীৰ সংযোগস্থল ডুমাটি গাঁৱৰ পৰা দক্ষিণ সীমাৰেখা আৰম্ভ হয়। তাৰ পৰা সীমাৰেখা পথাৰ খামালৈকে, তাৰ পিছত মেঘালয়ৰ পৰা ওলাই অহা ৰঙাং নদীলৈকে।

পশ্চিম

পশ্চিম দিশৰ সীমা পথাৰ খামাৰ পৰা আৰম্ভ হয়, তাৰ পিছত উমছাং নদীৰ কাষেৰে জীপেবল ফেয়াৰ ৱেদাৰ ৰোডৰ ওপৰলৈ উঠি যায়। এই বিন্দুৰ পৰা সীমা ভাদিয়াখোৱাৰ নাহৰপাহামেৰে গৈ উমত্ৰু নদীৰ সৈতে মিলি যায় আৰু তাৰ পিছত সীমা ধাৰাটো অনুসৰণ কৰি কপিলী নদীৰ সৈতে মিলিত হয়। ইয়াৰ পিছত সীমা গণপতি, ৰাণী, বহুপাৰা, আন্ধেৰিজুলি, ৰাণী চাহ বাগিচা, সাজনপাৰা, পাটগাঁৱৰ মাজেৰে পাৰ হৈ বি এছ এফৰ মুখ্য কাৰ্যালয়ৰ চুকত থকা আৰম্ভণিৰ বিন্দুটো লগ পায়।

প্ৰাকৃতিক দৃশ্য আৰু জৈৱ বৈচিত্ৰ্য

আগৰ দিনত বিভিন্ন বেচৰকাৰী সংস্থা আৰু গৱেষকসকলে বিৰল জীৱ-জন্তু যেনে চেৰ’(serow), ডাৱৰযুক্ত নাহৰফুটুকী (clouded leopard), বাইছন(bison) আদি আপুৰুগীয়া প্ৰাণী দেখি গড়ভঙাৰ বিষয়ে অধ্যয়ন কৰিব বিচাৰিছিল। সেয়েহে কামৰূপ পূৱ সংমণ্ডলৰ কাৰ্য্য পৰিকল্পনা যুগুত কৰাৰ সময়ত গড়ভঙা আৰু ৰাণী সংৰক্ষিত বনাঞ্চলৰ প্ৰাণী আৰু উদ্ভিদৰ বৈচিত্ৰ্যৰ নথিভুক্ত কৰাৰ প্ৰয়াস কৰা হৈছিল।

বন্যপ্ৰাণী অভয়াৰণ্য ঘোষণা

২০২২ চনৰ ৭ এপ্ৰিলত অসম গেজেটত অসমৰ ৰাজ্যপালয়ে গড়ভঙা সংৰক্ষিত বনাঞ্চলখনক বন্যপ্ৰাণী অভয়াৰণ্য হিচাপে ঘোষণা কৰি অসমৰ ২৫ সংখ্যক বন্যপ্ৰাণী অভয়াৰণ্য হিচাপে গঢ় লৈ উঠাৰ প্ৰস্তাৱ আগবঢ়ায়।

তথ্য সংগ্ৰহ

শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য
শ্ৰেণী:অসমৰ পৰ্যটনস্থলী
হাৰুকা আয়াসি

আয়া টাডামাৰু (ইংৰাজী: Aya Tademaru; জন্ম: ২৪ মাৰ্চ, ১৯৮৫) তেওঁৰ মঞ্চ নাম হাৰুকা আয়াসি নামেৰেহে অধিক পৰিচিত। তেওঁ এগৰাকী জাপানী অভিনেত্ৰী যিয়ে ২০০০ চনত এগৰাকী মডেল হিচাপে নিজৰ কেৰিয়াৰ আৰম্ভ কৰিছিল। তেতিয়াৰপৰাই তেওঁ টেলিভিছন আৰু চলচ্চিত্ৰ জগতৰ এগৰাকী আগশাৰীৰ অভিনেত্ৰী হিচাপে পৰিগণিত হৈছে।

ব্যক্তিগত জীৱন

হাৰুকা আয়াসিৰ জন্ম হৈছিল ১৯৮৫ চনৰ ২৪ মাৰ্চত হিলচিমা প্ৰেফেকচাৰত আয়া টাডামাৰু হিচাপে। আয়াসিৰ এজন ককায়েক আছে। তেওঁৰ ককাক-আইতাক হিলচিমা আৰু নাগাচাকিৰ পাৰমাণৱিক বোমা বিস্ফোৰণৰপৰা ৰক্ষা পোৱা লোক আছিল। ২০১৮ চনত আয়াসিক জাপানৰ আটাইতকৈ ধুনীয়া মুখমণ্ডল হিচাপে ঘোষণা কৰা হৈছিল।

স্বাস্থ্য

চাইবৰ্গ চি (Cyborg She) ছবিৰ শ্বুটিং কৰি থকা সময়ত আয়াসিৰ নাক ভাগিছিল।

২০২১ চনৰ ৩১ আগষ্টত আয়াসিয়ে টুইটাৰ আৰু ইনষ্টাগ্ৰামৰ জৰিয়তে ঘোষণা কৰিছিল যে তেওঁ ক’ভিড-১৯ ডেল্টা ভেৰিয়েণ্টত আক্ৰান্ত হৈছে। যদিও তেওঁ প্ৰথমতে ঘৰতে সুস্থ হৈ উঠিছিল, পিছলৈ নিউমোনিয়াৰ লক্ষণ দেখা দিয়াত তেওঁক হাস্পতালত ভৰ্তি কৰা হৈছিল।

২০২০ চনৰ বসন্তকালৰ আশে-পাশে আয়াসিৰ মাতৃয়ে পৰিচালনা কৰা তেওঁৰ ব্যক্তিগত কাৰ্যালয়ৰ এটা কোম্পানীয়ে আয়াসি পৰিয়ালৰ দীৰ্ঘদিনীয়া চিনাকি এজন হিলচিমাৰ কৰ একাউণ্টেণ্টৰদ্বাৰা সহ-পৰিচালিত এটা আঁচনিত প্ৰায় ১০ কোটি জাপানী য়েন বিনিয়োগ কৰিছিল। ২০২১ চনৰ মে' মাহত আঁচনিখনে আয়াসিৰ কোম্পানীক ধন ঘূৰাই দিয়াৰ ক্ষেত্ৰত বিফল হয় আৰু পিছলৈ একাউণ্টেণ্টজনৰ পুত্ৰই সম্পূৰ্ণ বিনিয়োগৰ ধন ওভতাই দিয়াৰ ব্যৱস্থা কৰে। ২০২২ চনৰ নৱেম্বৰ মাহত বিনিয়োগ আইন উলংঘাৰ অভিযোগত একাউণ্টেণ্টজনৰ লগতে আন তিনিজনক গ্ৰপ্তাৰ কৰা হয়। আন একাংশ বিনিয়োগকাৰীয়ে অভিযোগ উত্থাপন কৰিছিল যে একাউণ্টেণ্টজনে সেই আঁচনিখনত বিনিয়োগৰ বাবে মানুহক আকৰ্ষিত কৰিবলৈ আয়াসিৰ সৈতে থকা তেওঁৰ সম্পৰ্কক ব্যৱহাৰ কৰিছিল।

তথ্যসূত্ৰ

বাহ্যিক সংযোগ

Talent Agency official website
Victor Entertainment official website

শ্ৰেণী:জাপানী অভিনেত্ৰী
শ্ৰেণী:গায়িকা
শ্ৰেণী:মডেল
গোকুল পাঠক

গোকুল পাঠক অসমৰ বৰপেটাৰ এগৰাকী প্ৰখ্যাত লোকশিল্পী, সাহিত্যিক তথা সাংবাদিক। তেখেত একেৰাহে গায়ক, বাদক, গীতিকাৰ, নাট্যকাৰ, অভিনেতা, কবি, ইতিহাস প্ৰণেতা, সুবক্তা আৰু প্ৰকৃত সমাজসেৱক আছিল।

সাংসাৰিক জীৱন

১৯৫০ চনত শিক্ষয়ত্ৰী দেৱবালা পাঠকৰ সৈতে তেখেত বিবাহপাশত আৱদ্ধ হয় যদিও ১৯৫৪ চনত পত্নীবিয়োগ ঘটে। তেখেতৰ দুটি সন্তান।

গ্ৰন্থ

লেৰেলা ফুলৰ সৌৰভ বিচাৰি (গীতৰ সংকলন)
মুক্তি অভিযান (গীতৰ সংকলন)
কৃষকৰ জয়গান
অবিচাৰ
বৰপেটা সত্ৰৰ ইতিহাস
হাদিৰাই চকুলো টোকে
এই বিপ্লৱ কিয়
জীয়া নৈৰ পাৰ
নল দময়ন্তী
ধৰ্ম শ্ৰেষ্ঠ কৃষ্ণ ভকতি
ৰাইজৰ মেল
তথাপিতো হোৱা নাই ক্লান্ত
বসন্ত বাহাৰ
সুৰ মঞ্জৰী
গাই যাওঁ মুকুতিৰ জয়গান
টঙালি বান্ধিবৰ হ'ল
সীতা কবৰত ফুলক অগ্নিফুল
ৰঙে ৰঙে একতাৰ
বাস্তু প্ৰকাশ
সতী ৰাধিকা
অৰুণালৈ বিয়াৰ বজাৰৰ চিঠি
পোহৰৰ বাটেদি
খেতিয়ক
লুইতপৰীয়া বিষ্ণু ৰাভা
অসম অসমীয়াৰ
নৱ জাগৰণ
শিঙৰী ঘৰৰ শিঙা
ভুৰুকাত মহাভাৰত

বঁটা আৰু সন্মান

বিষ্ণু ৰাভা বঁটা (২০০১)
অনন্তৰাম দাস বঁটা
হাউলী বঁটা
বৰপেটা বঁটা
বৰপেটা ৰত্ন
শিল্পী পেন্সন (১৯৮৯)
সাহিত্যিক পেন্সন (২০০৯)

মৃত্যু

২০২০ চনৰ ১০ মে' তাৰিখে বৰপেটা জিলাৰ ব্যক্তিগত চিকিৎসালয় 'অংকুৰম'ত ৯৫ বছৰ বয়সত বাৰ্দ্ধক্যজনিত কাৰণত শিল্পীগৰাকীয়ে শেষ নিশ্বাস ত্যাগ কৰে।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি